OpenLLM-France/wikimedia huggingface dataset:
# Alfred Blau

Alfred Blau fou un dramaturg i llibretista d'òpera francès. Era cosí d'Édouard Blau, un altre llibretista francès del mateix període.
A les acaballes de 1887 estava en negociacions amb Emmanuel Chabrier per fer un llibret sobre La tempesta de Shakespeare, però el projecte no va fructificar.

## Òperes amb llibret d'Alfred Blau

* Ernest Reyer: Sigurd amb Camille du Locle (1884)
* Jules Massenet: Esclarmonde amb Louis de Gramont (1889)

## Referències

* ↑ Delage, R. Emmanuel Chabrier. Fayard, Paris, 1999.

## Enllaços externs

* Treballs de o sobre Alfred Blau a Internet Archive
# Resolució 152 del Consell de Seguretat de les Nacions Unides

La Resolució 152 del Consell de Seguretat de les Nacions Unides, aprovada per unanimitat el 23 d'agost de 1960, després d'examinar l'aplicació de la República del Congo per a ser membre de les Nacions Unides, el Consell va recomanar a l'Assemblea general que la República del Congo fos admesa.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Narros de Cuéllar

Narros, a partir del 1916 Narros de Cuéllar, és un poble de la província de Segòvia, a la comunitat autònoma de Castella i Lleó. Forma part de Samboal, i està enquadrat al Sexmo de la Mata. Avui dia depèn administrativament del municipi de Samboal. Va ser municipi independent fins al 12 de setembre de 1970 data en la qual es va decretar la seva incorporació al municipi de Samboal. El 1991 hi va haver un intent, per part de la corporació municipal de Samboal, que Narros de Cuéllar es constituís de nou com a municipi independent, que es va denegar el 14 d'octubre de 1999. Finalment el 8 d'abril del 2008 la sala tercera del Tribunal Suprem va desestimar el recurs de cassació interposat contra la sentència que va confirmar el decret de denegació de la segregació.
A mitjans del segle xix formava municipi propi depenent al partit judicial de Cuéllar (audiència a Madrid) i eclesiàsticament al bisbat de Segòvia. El Diccionari de Madoz, sobre la població de Narros, esmenta l'església parroquial de Nuestra Señora de la Concepción, i l'ermita de San Marcos. Aquest terme limitava amb els d'Arroyo de Cuéllar (N.); Campo (E. i S.), i Fresneda de Cuéllar (O.). Esmenta un petit mont cobert de pinar. En aquell temps la producció era fonamentalment del sector primari produint-s'hi blat, ordi, sègol, garrofes, cigrons i moles; i esmenta la presència de bestiar de llana i boví, i carn de caça com ara llebres, conills, perdius i altra volateria.
Evolució demogràfica (Font: INE) :
| 1877 | 1891 | 1910 | 2000 | 2002 | 2004 | 2006 | 2008 | 2010 | 2012 | 2014 | 2016 | 2018 | 2020 |
| 309 | 314 | 327 | 198 | 196 | 196 | 177 | 176 | 174 | 177 | 175 | 170 | 168 | 166 |

## Notes

* 1 2 Instituto geográfico y estadistico. «Nomenclátor de las ciudades, villas, lugares, aldeas y demás entidades de problación de España: Con referencia al 31 de diciembre de 1910, Volum 2» p. 457, 466. [Consulta: 1r juny 2022].
* ↑ «Decreto 3039/1970, de 12 de septiembre, por el que se aprueba la incorporación del Municipio de Narros de Cuéllar al de Samboal, de la provincia de Segovia». Boletín Oficial del Estado. [Consulta: 1r juny 2022].
* ↑ «DECRETO 270/1999, de 14 de octubre, por el que se deniega la segregación del núcleo de Narros de Cuéllar, perteneciente al municipio de Samboal (Segovia), para su constitución en nuevo municipio». Boletín Oficial del Estado. [Consulta: 1r juny 2022].
* 1 2 Instituto Geográfico y Estadístico. «Censo de la poblacion de España. según el empadronamiento hecho en 31 de diciembre de 1877» p. 485, 494 i 777. , Dirección general del Instituto geográfico y estadístico, 1884. [Consulta: 1r juny 2022].
* ↑ Riera y Sans, Pablo. «Diccionario geográfico, estadístico, histórico, biográfico, postal, municipal, militar, marítimo y eclesiástico de España y sus posesiones de ultramar. Tomo Duodécimo (suplemento)» p. 54 (Apèndix de 1891). Heredero de P. Riera, 1887. [Consulta: 1r juny 2022].

## Bibliografia

* VELASCO BAYÓN (O.CARM), Balbino "Historia de Cuéllar", Cuarta Edición, Segovia, 1996.
* ARRANZ SANTOS, Carlos, y FRAILE DE PABLOS, Ángel “Historia de Vallelado, Tierra de Cuéllar”, Valladolid, 1998.
# Sweet California

Sweet Califòrnia és una girlband espanyola formada a Madrid el 23 de gener de 2013 per Alba Reig Gilabert, Tamy Nsue i Sonia Gómez González. Una productora les va seleccionar per formar un grup.

## Carrera

El seu primer disc anomenat: Break of day sortí al mercat el 15 d'abril de 2014. El disc va aconseguir el disc d'or després de superar les 20.000 còpies i mantenir-se 70 setmanes a la llista dels més venuts al nostre país. En guanyar el disc d'or, van llançar una reedició de Break Of Day incloent portades individuals de cadascuna de les integrants. Va ser un èxit.
El 2 de juny de 2015, va sortir a la venda la seva biografia oficial El Amanecer De Sweet California on expliquen en primera persona la seva infància i adolescència, com van ser els seus inicis en el món de la música, l'enregistrament de Break of the Day, la gira per tot Espanya, i els seus vídeos.
El 31 juliol 2015 van treure el seu nou single Wonder Woman costat del raper nord-americà Jake Miller amb èxit notable. També van treure el 18 setembre 2015 el seu segon disc "Head For The Stars" compost per 11 cançons en anglès en les que canten amb artistes internacionals com Jake Miller, Madcon i Benjamin Peltonen.
A l'octubre del 2015, van visitar Argentina per promocionar el seu disc Head For The Stars. Va sortir a la venda el 18 de setembre.
El 15 de febrer es va donar a conèixer que Rocío Cabrera ja no formaria part de Sweet Califòrnia i es va donar a conèixer l'entrada de Tamy Nsue.
El 2016 van treure el seu tercer disc, amb el nom de "3" i la col·laboració de Jack&Jack i Juan Magan. El 2018 van treure el quart disc, Origen.

## Referències

* 1 2 20Minutos. «Sweet California: "No somos tres locas con los pelos de colores, hacemos buena música"» (en castellà), 13-12-2016. [Consulta: 1r juliol 2019].
* ↑ «El nuevo single de Sweet California, «WONDER WOMAN» llega el 31 de julio» (en castellà). Arxivat de l'original el 2019-05-30. [Consulta: 1r juliol 2019].
* ↑ «El nuevo disco de Sweet California, una mezcla de pop y electro-house con un toque retro» (en castellà), 01-12-2016. [Consulta: 1r juliol 2019].
* ↑ Larrocha, Por María. «Sweet California, un trío que viene pisando fuerte» (en espanyol europeu), 11-11-2018. [Consulta: 1r juliol 2019].
* ↑ «Sweet California: "El nuevo disco 'Origen' es alegría, libertad y decisión propia"» (en castellà). [Consulta: 1r juliol 2019].
* ↑ «Sweet California: «Nos sentimos más fuertes que nunca»» (en castellà), 10-05-2019. [Consulta: 1r juliol 2019].
# Psychoda hamatospicula

Psychoda hamatospicula és una espècie d'insecte dípter pertanyent a la família dels psicòdids que es troba a Àfrica.

## Referències

* ↑ uBio (anglès)
* 1 2 Satchell, G.H., 1955. New species of East and Central African Psychodidae. Part 1. Revue de zoologie et de botanique africaines. 51:339-372.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Alférievo

Alférievo (en rus: Алферьево) és un poble de l'óblast de Riazan, a Rússia, segons el cens del 2010 tenia 170 habitants.

## Referències

* ↑ «Схема территориального планирования Касимовского муниципального района Рязанской области». Федеральная государственная информационная система территориального планирования (ФГИС ТП).
* ↑ «Akapovo». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ Koriakov, I. B.. «База данных «Этно-языковой состав населённых пунктов России»».
# David Solari

David Solari (Adelaida, 6 de juny de 1968) va ser un ciclista amb doble nacionalitat australiana i italiana. S'ha especialitzat en el ciclisme en pista, on ha guanyat diferents medalles als Campionats del món.
Va participar en els Jocs Olímpics de Seül a la prova de Persecució per equips.
És fill del també ciclista Nino Solari.

## Palmarès

* 1990
** Vencedor d'una etapa al Cinturó a Mallorca
* 1992
** 1r a la Vicenza-Bionde

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Resolució 1525 del Consell de Seguretat de les Nacions Unides

La Resolució 1525 del Consell de Seguretat de les Nacions Unides fou adoptada per unanimitat el 30 de gener de 2004. Després de recordar les resolucions anteriors sobre Israel i el Líban, incloses les resolucions 425 (1978), 426 (1978) i 1496 (2003), el Consell va decidir ampliar el mandat de la Força Provisional de les Nacions Unides al Líban (UNIFIL) durant sis mesos més fins al 31 de juliol de 2004.
El Consell de Seguretat va recordar la conclusió del secretari general Kofi Annan que Israel havia retirat les seves forces del Líban a partir del 16 de juny de 2000, d'acord amb la Resolució 425. Va subratllar la naturalesa temporal de l'operació de la UNIFIL i va assenyalar que havia completat dues de les tres parts del seu mandat.
El Govern del Líban va donar la benvinguda a les mesures adoptades per restaurar la seva autoritat al sud del Líban a través del desplegament de les forces libaneses. Es va instar a les parts a garantir la llibertat de moviment de la UNIFIL i a garantir la seva seguretat. Tant Israel com el Líban van ser convocats a complir els compromisos de respectar la línia de retirada identificada per les Nacions Unides i totes les violacions aèries, marítimes i terrestres de la línia van ser condemnades, a més de cridar l'interès del Consell. El secretari general havia comunicat intercanvis de trets i altres violacions a la frontera, que també incloïa Hesbol·là.
La resolució recolza els esforços de la UNIFIL per supervisar les violacions de la línia de retirada i pel desminatge, fomentant la necessitat de proporcionar mapes de la ubicació de mines terrestres. Es va demanar al Secretari General que continués les consultes amb el govern libanès i els països que aporten contingents sobre l'aplicació de la resolució actual. A més, el va dirigir a informar sobre les activitats de la UNIFIL i sobre les tasques realitzades per l'Organisme de les Nacions Unides per la Vigilància de la Treva (UNTSO).
Finalment, la resolució va concloure subratllant la importància d'una pau justa i duradora a l'Orient Mitjà basada en les resolucions pertinents del Consell de Seguretat, incloses les 242 (1967) i 338 (1973).

## Referències

* ↑ «Extending UN force in Lebanon until 31 July, Security Council urges parties to refrain from action that could escalate tension». United Nations, 30-01-2004.
* ↑ United Nations. Yearbook of the United Nations 2004. United Nations Publications, 2006, p. 510. ISBN 978-92-1-100966-8.
* ↑ «U.N. extends peacekeeping mission in Lebanon». Associated Press, 30-01-2004.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)
* Conflicte del sud del Líban (1985-2000)

## Enllaços externs

* PDF Text de la Resolució a UN.org
# Neukirch/Lausitz

Neukirch/Lausitz (alt sòrab: Wjazońca) és un municipi alemany que pertany a l'estat de Saxònia. Es troba a 15 kilòmetres de Bautzen i a 12 kilòmetres de Bischofswerda. Limita amb Doberschau-Gaußig, Wilthen, Steinigtwolmsdorf, Schmölln-Putzkau i Hohwald.

## Evolució demogràfica

| Any | Població |
| 1925 | 5.382 |
| 1939 | 6.778 |
| 1946 | 7.563 |
| 1950 | 7.648 |
| Any | Població |
| 1964 | 7.368 |
| 1990 | 6.294 |
| 2000 | 5.844 |
| 2002 | 5.680 |
| Any | Població |
| 2004 | 5.540 |
| 2006 | 5.434 |
| 2007 | 5.425 |
# Sweet Home (Arkansas)

Sweet Home és una concentració de població designada pel cens dels Estats Units a l'estat d'Arkansas. Segons el cens del 2000 tenia 1.070 habitants.

## Demografia

Segons el cens del 2000, Sweet Home tenia 1.070 habitants, 385 habitatges, i 267 famílies. La densitat de població era de 105,1 habitants/km².
Dels 385 habitatges en un 29,9% hi vivien nens de menys de 18 anys, en un 38,4% hi vivien parelles casades, en un 23,9% dones solteres, i en un 30,4% no eren unitats familiars. En el 27,8% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,42.
Per edats la població es repartia de la següent manera: un 30,7% tenia menys de 18 anys, un 8,5% entre 18 i 24, un 25,2% entre 25 i 44, un 23% de 45 a 60 i un 12,6% 65 anys o més.
L'edat mediana era de 35 anys. Per cada 100 dones de 18 o més anys hi havia 81 homes.
La renda mediana per habitatge era de 23.352 $ i la renda mediana per família de 30.781 $. Els homes tenien una renda mediana de 22.069 $ mentre que les dones 21.643 $. La renda per capita de la població era de 8.868 $. Entorn del 21,7% de les famílies i el 25,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sweet Home». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Sweet Home». American Fact Finder. Oficina del Cens dels Estats Units, 12-01-2010.
# Konawa

Konawa és una ciutat dels Estats Units a l'estat d'Oklahoma. Segons el cens del 2000 tenia 1.479 habitants.

## Demografia

Segons el cens del 2000, Konawa tenia 1.479 habitants, 551 habitatges, i 360 famílies. La densitat de població era de 419,9 habitants per km².
Dels 551 habitatges en un 35,4% hi vivien nens de menys de 18 anys, en un 45% hi vivien parelles casades, en un 16,9% dones solteres, i en un 34,5% no eren unitats familiars. En el 31% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,19.
Per edats la població es repartia de la següent manera: un 28,9% tenia menys de 18 anys, un 9% entre 18 i 24, un 25,2% entre 25 i 44, un 19,9% de 45 a 60 i un 17% 65 anys o més.
L'edat mediana era de 36 anys. Per cada 100 dones de 18 o més anys hi havia 86,5 homes.
La renda mediana per habitatge era de 17.300 $ i la renda mediana per família de 23.375 $. Els homes tenien una renda mediana de 21.771 $ mentre que les dones 15.208 $. La renda per capita de la població era de 10.474 $. Entorn del 31,2% de les famílies i el 31,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Konawa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Konawa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Rachmaninoff (cràter)

Rachmaninoff és un cràter d'impacte amb un anell de pics al planeta Mercuri de 305 km de diàmetre. Porta el nom del compositor rus Sergei Rachmaninoff (1873-1943), i el seu nom va ser aprovat per la Unió Astronòmica Internacional el 2010.
Aquesta conca, fotografiada completament durant el tercer sobrevol de Mercuri per la sonda espacial MESSENGER, va ser ràpidament identificada com una característica d'alt interès científic per la seva aparença nova, pel color distitintiu de les seves planes interiors i els extens canals del seu sòl. La morfologia de Rachmaninoff és similar a la del cràter Raditladi, que és una de les conques d'impacte més petites de Mercuri. L'edat de Raditladi s'estima en mil milions d'anys; Rachmaninoff sembla només una mica més antic.
La part central del Rachmaninoff està ocupada per un anell de pics de 130 km de diàmetre com a màxim i una mica allargat en direcció nord-sud. L'àrea dins d'ell està coberta per planes llises i vermelloses brillants, que són diferents en color de les planes exteriors de l'anell de pics. Aquestes planes són probablement d'origen volcànic perquè mostren signes de flux. Aquest flux va superar i cobrir la porció meridional de l'anell de pics.
Té l'elevació registrada més baixa de Mercuri, 5.380 metres per sota de la mitjana del planeta, que es troba a l'interior de la conca Rachmaninoff.
Les suaus planícies dins de l'anell de pics es van deformar per un conjunt de graben concèntrics (abeuradors) igual que els de Raditladi. Els canals estan situats a la meitat de la distància entre l'anell de pics i el centre del cràter. Rachmaninoff és el quart cràter d'impacte sobre Mercuri (després de Caloris, Rembrandt i Raditladi), on s'han observat característiques tectòniques extensives. El mecanisme de formació del graben roman desconegut.

## Notes

* ↑ Els cràters de més de 250 km de diàmetre se'ls coneixen com «conques».

## Referències

* ↑ «Rachmaninoff». Gazetteer of Planetary Nomenclature. United States Geological Survey, 12-10-2016. [Consulta: 21 juny 2017].
* ↑ «Rachmaninoff in Concert with Recently Named Craters on Mercury». JHU/APL. Arxivat de l'original el 2013-01-08. [Consulta: 21 juny 2017].
* 1 2 3 Prockter, Louise M.; Ernst, Carolyn M.; Denevi, Brett W.; etal «Evidence for young volcanism on Mercury from MESSENGER'S third flyby». 41st Lunar and Planetary Science Conference, 2010, pàg. 1931. Bibcode: 2010LPI....41.1931P.
* ↑ «First Global Topographic Model of Mercury». NASA. Arxivat de l'original el 2016-05-09. [Consulta: 21 juny 2017].

## Vegeu també

* Llista de cràters de Mercuri
# Alfés

Alfés és un municipi de la comarca del Segrià.
Dins del seu terme municipal es trobava l'Aeròdrom d'Alfés i l'antic poble de Vinfaro.

## Història

Una de les primeres mostres de la presència dels grups humans prehistòrics en aquest territori corresponen a un abric amb pintures rupestres, conegut com a Abric d'Alfés. Descobert per Adolf Costafreda i altres membres del Grup de Recerques "La Femosa", al voltant de 1972, van ser estudiades en primera instància per Luis Díez-Coronel. Es tracta d'un grup de cabres mascles, de conservació extremadament fràgil, testimoni creencial dels grups caçadors epipaleolítics (10.000-6.500 anys abans del present) autors de l'anomenat Art llevantí; el més singular i genuí de les arts dels avantpassats. Aquest jaciment amb art i tots els de les terres de Lleida han estat declarats per la UNESCO Patrimoni Mundial des del 1998 sota el nom administratiu convencional d'Art Rupestre de l'Arc Mediterrani de la península ibèrica. Amb tot, dels 26 santuaris catalogats a les terres de Lleida, el 88,45% no tenen algun tipus de protecció, cosa que suposa un perill extrem per a la conservació d'aquest fràgil i excepcional patrimoni.
L'origen de la població és sarraí com a evidència el seu topònim així com diverses troballes arqueològiques. La primera notícia documental sobre el poble és de 1197 com a pertanyent a les corts de Lleida.

## Cultura

L'església parroquial està dedicada a Sant Pere. És romànica i consta de tres naus. L'absis és semicircular i està decorat amb mènsules en estil de transició del romànic al gòtic. El campanar és de planta quadrada i es va construir posteriorment. El temple va quedar pràcticament en ruïnes després de la Guerra Civil espanyola i va ser reconstruït a la fi de la dècada de 1980.
El nucli antic de la ciutat, conegut com la Vileta, manté la seva estructura medieval de vila emmurallada i tancada. Queden restes d'una de les portes d'entrada a la vila.

## Geografia

* Llista de topònims d'Alfés (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 44 | 59 | 63 | 137 | 313 | 501 | 610 | 590 | 654 | 712 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 647 | 652 | 528 | 529 | 496 | 403 | 349 | 345 | 339 | 339 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 345 | 334 | 328 | 331 | 317 | 321 | 323 | 337 | 342 | 315 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 326 | 313 | 297 | 300 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Vegeu també

* Timoneda d'Alfés

## Referències

* ↑ «Pintures Rupestres d'Alfés (Alfès, Segrià)». [Consulta: 19 octubre 2022].
* ↑ «Ajuntament d'Alfés». Arxivat de l'original el 2022-10-19. [Consulta: 19 octubre 2022].

## Enllaços externs

* Pàgina web de l'Ajuntament Arxivat 2012-08-14 a Wayback Machine.
* Informació de l'Institut d'Estadística de Catalunya
# Ducat d'Almenara Alta

El ducat d'Almenara Alta, és un títol nobiliari espanyol creat el 24 de gener de 1830, amb grandesa d'Espanya, pel rei Ferran VII, a favor del regidor de l'Ajuntament de Barcelona i acadèmic Joan Antoni de Fivaller i de Bru, comte de Darnius, senyor d'Almenara Alta i de Margalef, que va prendre el nom de Joan Antoni de Fivaller-Clasquerí i de Bru, afegint el segon cognom patern. Era fill de Joan Antoni de Fivaller-Clasquerí Rubí i Torres i de la seva esposa Maria Antònia de Bru i Descatllar de Besora, senyora del castell de Tona i de la quadra de Pedralba. Més endavant passà als Martorell.
Pren la denominació de la localitat d'Almenara Alta, situada en el municipi d'Agramunt, a l'Urgell.

## Ducs d'Almenara Alta

| | Titular | Període |
| I | Joan Antoni de Fivaller-Clasquerí i Bru | 1830-1846 |
| II | Joan Antoni de Fivaller i Taberner | 1846-1874 |
| III | Josep Maria Martorell i Fivaller | 1874-1886 |
| IV | Gabí Martorell i Fivaller | 1886-1893 |
| V | Ricard Martorell i Fivaller | 1893-1907 |
| VI | Gabí Martorell i Téllez-Girón | 1907-1918 |
| VII | Francesc de Borja Martorell i Téllez-Girón | 1918-1940 |
| VIII | Maria Soledat Martorell i Castillejo | 1951-actual titular |

## Referències

* ↑ «Ducat d'Almenara Alta». Gran Enciclopèdia Catalana. Barcelona: Grup Enciclopèdia Catalana.
* Elenc de Grandeses i Títols Nobiliaris Espanyols. Instituto "Salazar y Castro", CSIC.
# Serhí Skatxenko

Serhí Víktorovitx Skatxenko (Pavlodar, Kazakhstan, 8 de novembre de 1972) és un futbolista ucraïnès retirat que disputà disset partits amb la selecció d'Ucraïna.

## Referències

* ↑ National Football Teams
# Sweet Child O' Mine

Sweet Child O' Mine és una balada del grup estatunidenc de hard rock Guns N' Roses, el tercer single d'Appetite for Destruction, el seu àlbum debut. Va ser publicada el 18 d'agost de 1988. Aquesta cançó va ser el primer tema de Guns N' Roses en arribar al Billboard Hot 100, durant dues setmanes l'estiu de 1988.

## Intèrprets

* Axl Rose - cantant
* Slash - guitarra solista
* Izzy Stradlin - guitarra rítmica, veus corals
* Duff McKagan - baix, veus corals
* Steven Adler - bateria

## Referències

* ↑ Sweet Child O' Mine Arxivat 2017-05-14 a Wayback Machine. a Billboard (anglès)

## Enllaços externs

* Web oficial de Guns N' Roses (anglès)
* Sweet Child O' Mine a Allmusic (anglès)
# Kainak

Kainak (en rus: Кайнак) és un poble de l'óblast de Tiumén, a Rússia, que en el cens del 2010 tenia 50 habitants. Es troba a l'estepa de l'Ixim.